**Cât aş vrea...**

*Carmen*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cât aş vrea, când plouă des şi mult,

Să pot oamenilor să le ascult

Gândurile şi să văd în suflet

Iar apoi cu trăsnete şi vuiet

Ploaia să îi spele de păcate,

Să le ducă, hăt, cât mai departe!

Să văd picături ce-au fost curate

Că sunt de păcate încărcate

Şi că duc cu ele în pământ

Tot ce-i rău în faptă şi-n cuvânt

Şi că lasă oamenii curaţi,

Că de-acum vor fi cu toţii fraţi.

Cât aş vrea să văd în ei lumină…

După ploaie, soarele-o să vină

Şi atunci iubirea pe pământ

Va lega în suflet legământ:

Pacea, împăcarea, fericirea

Să le fie omului menirea!